গুৱাহাটীঃ নৰীৰ সুৰক্ষা প্ৰদানৰ লগতে স্বেতা হত্যাকাণ্ডৰ উচিত তদন্ত বিছাৰি মহানগৰীৰ ৰাজ পথ উত্তাল কৰিলে শ-শ মহিলা৷ মহানগৰীৰ মণিপুৰী বস্তিৰ সমীপত স্থানীয় মহিলাৰ লগতে ছাত্ৰ-ছাত্ৰীৰ উত্তাল প্ৰতিবাদ সাব্যস্ত কৰে৷ মঙলবাৰে দুপৰীয়া মহানগৰীৰ মণিপুৰী বস্তিত পথ অৱৰোধ কৰিবলৈ ওলাই অহাত আৰক্ষী-অৰ্ধসামৰিক বাহিনীয়ে প্ৰতিবাদকাৰীক আতৰাই নিবলৈ চেষ্টা কৰা পৰিলক্ষিত হয়৷ সোমবাৰে সন্ধিয়া এগৰাকী ছাত্ৰীৰ মৃতদেহ উদ্ধাৰ হোৱাৰ ঘটনাৰ প্ৰতিবাদ কৰিবলৈ ওলাই আহে ছাত্ৰ-ছাত্ৰী তথা মহিলাসকলে৷ গুৱাহাটী মহানগৰীৰ শান্তিপুৰত গোৱিন্দ সিংহানীয়া নামৰ যুৱক এজনৰ বাসগৃহৰ বাথৰুমত কে চি দাস কমাৰ্চ কলেজৰ মেধাৱী ছাত্ৰী শ্বেতা আগৰৱালৰ অগ্নিদগ্ধ মৃতদেহ উদ্ধাৰ হয়।
শ্বেতা হত্যাকাৰীক উচিত শাস্তি প্ৰদানৰ দাবীত মণিপুৰী বস্তিত মহিলাৰ প্ৰতিবাদ